བྱིས་པ་སྐྱོང་དུས་ཐབས་ཤེས་ལ་བརྟེན་རྒྱུ་དེ་ཤིན་ཏུ་གལ་ཆེན་པོ་རེད་བསམ་བྱུང་།རབ་ཡིན་ན་སྐུལ་ལྕགས་ཐེབས་པའི་ཚིག་བཤད་ན་བཟང་།བུ་ཕྲུག་ལགས།ད་དུང་འབད་བརྩོན་བྱས་དང་།ཁྱོད་རང་ཇེ་བཟང་ནས་ཇེ་བཟང་དུ་འགྱུར་ངེས་རེད།རང་ལ་ཡིད་ཆེས་མཛོད་དང་།ཁྱོད་ཀྱིས་སྒྲུབ་ཐུབ་པ་ཁོ་ཐག་ཡིན།ད་དུང་ཡང་ཚོད་བལྟ་ཅིག་གྱིས་དང་།རྒྱལ་ན་ཡང་ཆོགཕམ་ན་ཆོགསྐྱོན་མེད།འཚར་ལོངས་བྱུང་བའི་གོ་རིམ་ཁྲོད་རྒྱལ་ཕམ་གཉིས་ཀ་རེག་དགོས་ལྟ་བུ་སོགས།ཕ་མའི་སྐུལ་ལྕག་ནི་བྱིས་པ་དེ་ཉིད་སྤྲོ་སྣང་ཆེ་བ་དང་།ཧུར་བརྩོན་གྱི་སེམས་དང་ལྡན་པ།རང་ལ་ཡིད་ཆེས་ཡོད་པར་འགྱུར་དུ་འཇུག་པའི་སྒུལ་ཤུགས་གཙོ་བོ་ཞིག་ཡིན།ཁྱིམ་ཚང་སློབ་གསོ་གཙིགས་སུ་འཛིན་པའི་དམིགས་ཡུལ་ཡང་།བྱིས་པ་དེ་ནི་རང་ཉིད་ལ་རང་གི་ལྟ་བ་དང་འདུ་ཤེས་ཡོད་པ།རང་ཚུགས་ཡོད་པ།མི་རང་ཉིད་དེ་བྱེད་པ།ཐག་གཅོད་ཀྱི་ནུས་པ་ཡོད་པ་ཞིག་ཏུ་འགྱུར་རྒྱུའི་ཆེད་རེད།བྱིས་པ་ལ་སྐུལ་ལྕག་གཏོང་བའི་ཞོར་དུ་བརྩི་འཇོག་ཀྱང་བྱེད་དགོས་ཏེ།ཁྱོད་ཀྱིས་འདི་ལྟར་དྲན་ཡོད་ན།ཕ་མ་གཉིས་ཀྱིས་ཁྱོད་ལ་རྒྱབ་སྐྱོར་བྱེད།བུ་ཕྲུག་ཁྱོད་ལ་གནས་ཚུལ་འདིའི་ཐད་ནས་ལྟ་ཚུལ་ག་རེ་ཡོད།དོན་དག་འདི་ཁྱོད་རང་ཉིད་ཀྱིས་ཐག་གཅོད་ཐུབ་པའི་ཡིད་ཆེས་ཡོད་ལ་སོགས་པའི་དྲང་ཕྱོགས་ཀྱི་སློབ་གསོ་བཏང་ན་རིམ་བཞིན་ཕན་ཐོགས་མི་ཉུང་བ་ཞིག་ཐོན་གྱི་ཡོད།